જૂનાગઢનો ધણી રા’ નવઘણ રાજપરિવાર સાથે આડીદર બોડીદર આવી પહોંચતા નાના એવા ગામમાં ઉત્સવનો માહોલ સર્જાયો. બહેન જાહલને ઉગાભાઈની ખોટ ન વર્તાય તેવી રીતે રા’ નવઘણે લગ્નની સર્વ જવાબદારી ઉપાડી લેતા આડીદર બોડીદરને ધજા-પતાકાથી શણગારી દેતા તે નવોઢાની જેમ શોભી રહેલ હતા. સામત સાસતીયાની ઘોડા, ઉંટ, વેલડા અને બળદગાડાઓની સામત સાસતીયાની જાનમાં લાંબી લાઈન લાગી હતી. વાળુગડથી આવેલી જાનમાં આડીદર-બોડીદરમાં હૈયેહૈયુ દળાય તેવો માનવ મહેરામણ ઉમટી પડ્યો હતો.